நூற்பா

சூத்திரம் என நன்னூல் குறிப்பிடுவதை நூற்பா என வழங்குகின்றனர். சூத்திரம் என்பதையும் தமிழ்ச்சொல்லாகக் கொள்ளலாம்.
கோத்து இருப்பது கோத்திரம், 
ஆர்த்து வருவது ஆத்திரம்
ஆத்திரத்தை அடக்கினாலும் மூத்திரத்தை அடக்க முடியாது – என முண்டிக்கொண்டு மூர்த்து வருவது மூத்திரம்.
இவற்றைப் போலச் சூழ்ந்து, சூழ்த்து வருவது சூழ்த்திரம் > சூத்திரம் 

சூத்திரம் விளக்கம்
சூத்திரம் எவ்வாறு இருக்கும் என நன்னூல் விளக்குகிறது.  சில்வகை எழுத்தில் பல்வகைப் பொருளைச்
செவ்வன் ஆடியின் செறித்து இனிது விளக்கித்
திட்பம் நுட்பம் சிறந்தன சூத்திரம் – நன்னூல் நூற்பா 18
சில எழுத்துக்களால் அமைந்து சுருக்கமாக இருக்கவேண்டும்.
சுருக்கத்தில் பல்வகைப் பொருளும் செறிவாக இனிமையாக விளக்கப்பட்டிருக்க வேண்டும்
கண்ணாடி பொருளைக் காட்டுவது போலப் பொருளைக் காட்டுவதாக இருக்கவேண்டும்.
திட்பமும், நுட்பமும் கொண்டிருக்கவேண்டும்

சூத்திரநிலை
ஒரு சூத்திரம் ஏனைய சூத்திரங்களோடு எவ்வாறு தொடர்பு கொண்டிருக்கவேண்டும் என்பதையும் நன்னூல் விளக்குகிறது. ஆற்றொழுக்கு, அரிமா நோக்கு, தவளைப் பாய்த்து, பருந்தின் வீழ்வு அன்ன சூத்திர நிலை – நன்னூல் நூற்பா 19
முன்னும், பின்னும் தொடர்புடையதாக ஆற்றில் தண்ணீர் ஒழுகுவது போலத் தழுவிக்கொண்டு நடக்கும்.
முன்னும் பின்னும் தொலைவிலுள்ள இரையை அரிமா(சிங்கம்) பார்ப்பது போல, முன்னும் பின்னும்  தொலைவில் உள்ள நூற்பாக்களை நோக்கி முரண்பாடு இல்லாமல் சொல்லும்.
தவளை தத்திப் பாய்வது போல சில நூற்பாக்களை இடைவிட்டுத் தவ்விப் பாய்ந்து அமர்ந்து பொருள் கொள்ள வைக்கும்.
பருந்து வானத்திலிருந்து வீழ்ந்து இரையைக் கவ்வுவது போல எங்கிருந்தோ பாய்ந்து கருத்தைச் சொல்வதும் உண்டு.

சூத்திரத்தைக் குறிக்கும் காரணப் பெயர்கள் நன்னூல் நூற்பா 20
பிண்டம் – கருப்பொருளாக அமைவது
தொகை – தொகுத்துக் கூறுவது
வகை – பிரித்து வகைப்படுத்திக் கூறுவது
குறி –குறிக்கோளைப் பற்றி வழுவாமல் செல்வது.
செய்கை – தான் நாட்டும் செயலைக் கூறுவது
கொண்டியல் – பிறர் கூறியனவற்றை தானும் அப்படியே ஏற்றுக்கொண்டு அவர் நூற்பாவையே தானும் கூறுதல்.
புறனடை – தொகுப்புலை போல முடிவுரையில் கூறுதல்

கருவிநூல்
 நன்னூல் மூலம்

அடிக்குறிப்பு

பகுப்பு:நன்னூல்